Padomes Regula (EK) Nr. 1459/1999 (1999. gada 24. jūnijs), ar ko groza Regulu (EK) Nr. 850/98 par zvejas resursu saglabāšanu, izmantojot tehniskus līdzekļus jūras organismu mazuļu aizsardzībai



Oficiālais Vēstnesis L 168 , 03/07/1999 Lpp. 0001 - 0005

CS.ES Nodaļa 04 Sējums 04 Lpp. 138 - 142

ET.ES Nodaļa 04 Sējums 04 Lpp. 138 - 142

HU.ES Nodaļa 04 Sējums 04 Lpp. 138 - 142

LT.ES Nodaļa 04 Sējums 04 Lpp. 138 - 142

LV.ES Nodaļa 04 Sējums 04 Lpp. 138 - 142

MT.ES Nodaļa 04 Sējums 04 Lpp. 138 - 142

PL.ES Nodaļa 04 Sējums 04 Lpp. 138 - 142

SK.ES Nodaļa 04 Sējums 04 Lpp. 138 - 142

SL.ES Nodaļa 04 Sējums 04 Lpp. 138 - 142



Padomes Regula (EK) Nr. 1459/1999 (1999. gada 24. jūnijs), ar ko groza Regulu (EK) Nr. 850/98 par zvejas resursu saglabāšanu, izmantojot tehniskus līdzekļus jūras organismu mazuļu aizsardzībai EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā: (1) Padomes 1998. gada 30. marta Regulas (EK) Nr. 850/98 par zvejas resursu saglabāšanu, izmantojot tehniskus līdzekļus jūras organismu mazuļu aizsardzībai [4], 47. panta 1. punktā ir noteikts, ka vēlākais gadu pēc minētās regulas spēkā stāšanās Padomei, pamatojoties uz Komisijas priekšlikumu, jāpieņem lēmums par noteikumu izstrādi attiecībā uz tīkla acu izmēru kombināciju izmantošanu, kas jāpiemēro minētās regulas piemērošanas dienā. (2) Lai efektīvi kontrolētu, ieviestu un ievērotu normas, kas attiecas uz tīkla acu izmēru kombināciju izmantojumu un uz zvejas reisiem, kas aptver vairāk nekā vienu reģionu vai ģeogrāfisko apgabalu, kuģa žurnāls jāizmanto tiem kuģiem, kas līdz šim no tāda pienākuma bija atbrīvoti. (3) Tādēļ Regulas (EK) Nr. 850/98 4. un 15. pants būtu jāpārskata. (4) Attiecīgi būtu jāgroza Regula (EK) Nr. 850/98, IR PIEŅĒMUSI ŠO REGULU. 1. pants Regulu (EK) Nr. 850/98 groza šādi: 1) Regulas 4. pantu aizstāj ar šādu pantu: "4. pants 1. Katrā no reģioniem vai ģeogrāfiskajiem apgabaliem, kas minēti I līdz V pielikumā, un vajadzības gadījumā atkarībā no laika posma, zivju sugas, ko var zvejot, izmantojot tīklus ar katra konkrētā izmēra diapazona acīm, ir noteiktas attiecīgajā pielikumā. 2. a) Kombinēt velkamos tīklus ar vairāk kā viena izmēra diapazona acīm ir aizliegts zvejas reisos: - visā 1. un 2. reģionā, izņemot Skageraku un Kategatu, un vajadzības gadījumā atkarībā no laika posma, izņemot gadījums, kad tādu izmantoto tīklu acu izmēri atbilst ne vairāk kā vienai no atļautajām acu izmēra diapazonu kombinācijām, kas noteiktas VIII pielikumā, un - 3. reģionā, izņemot ICES IXa rajonu uz austrumiem no 7° 23′ 48″ rietumu garuma, izņemot gadījumus, kad tādu izmantoto tīklu acs izmēri atbilst ne vairāk kā vienai no atļautajām acu izmēra diapazonu kombinācijām, kas noteiktas IX pielikumā; b) katrā no reģioniem vai ģeogrāfiskajiem apgabaliem, kas minēti III, IV un V pielikumā, un vajadzības gadījumā atkarībā no laika posma, jebkurā zvejas reisā ir atļauts izmantot jebkuru kombināciju, ko veido velkamie tīkli ar acu izmēra diapazonu, kas precizēts attiecīgajā pielikumā; c) zvejas kuģu kapteiņi, kas kāda zvejas reisa laikā neaizpilda kuģa žurnālu saskaņā ar Regulas (EEK) Nr. 2847/93 6. pantu, minētajā reisā Kopienas zvejas ūdeņos neizmanto nekādu velkamo tīklu kombināciju, kur tīkliem būtu vairāk kā viena diapazona acu izmērs. Šo prasību nepiemēro zvejas reisiem Kopienas zvejas ūdeņos 4., 5. un 6. reģionā; d) uz kuģu klāja jebkura zvejas reisa laikā var atrasties jebkura tādu velkamo tīklu kombinācija, kuru acu izmēra diapazoni neatbilst a) vai b) apakšpunktā minētajiem nosacījumiem, ar noteikumu, ka visi tādi tīkli ir sakrauti un nostiprināti saskaņā ar Regulas (EEK) Nr. 2847/93 20. panta 1. punkta noteikumiem. Uzskata, ka tie velkamie tīkli, kas nav sakrauti un nostiprināti saskaņā ar iepriekš minētajiem noteikumiem, tiek izmantoti; e) kad zvejas kuģis vai vairāk nekā viens zvejas kuģis reizē velk vairāk nekā vienu tīklu, visiem tīkliem jābūt viena un tā paša diapazona acu izmēram; f) izmantot jebkuru velkamo tīklu, kura acu izmērs ir: - mazāk kā 16 mm, ir aizliegts 3. reģionā, izņemot ICES IXa rajonu uz austrumiem no 7° 23′ 48″ rietumu garuma, - mazāk kā 40 mm, ir aizliegts ICES IXa rajonā uz austrumiem no 7° 23′ 48″ rietumu garuma, - mazāk kā 20 mm, ir aizliegts 4. un 5. reģionā, - mazāk kā 45 mm, ir aizliegts 6. reģionā. 3. Zvejas kuģu kapteiņi, kuri neaizpilda kuģa žurnālu saskaņā ar Regulas (EEK) Nr. 2847/93 6. panta noteikumiem, neviena zvejas reisa laikā nezvejo vairāk kā vienā no reģioniem vai ģeogrāfiskajiem apgabaliem, kas minēti I līdz V pielikumā. Šo prasību nepiemēro kuģiem, kas jebkura zvejas reisa laikā izmanto tikai velkamos tīklus, kuru acu izmērs ir 100 mm vai lielāks par to. 4. a) Katrā zvejas reisā, kurā izmanto jebkuru kombināciju no velkamajiem tīkliem ar vairāk nekā vienu acu izmēra diapazonu, izkraut krastā ir aizliegts ik reizi, kad: i) loms ir nozvejots 1. vai 2. reģionā, izņemot Skageraku un Kategatu, un jebkurš no izmantotajiem tīkliem ir ar acu izmēru, kas ir 100 mm vai lielāks par to, izņemot gadījumus, kad uz klāja paturētā loma procentuālais sastāvs atbilst attiecīgajiem X pielikuma A daļā paredzētajiem nosacījumiem, vai ii) ja loms ir nozvejots Skagerakā un Kategatā un jebkurš no izmantotajiem tīkliem ir ar acu izmēru, kas ir 90 mm vai lielāks par to, izņemot gadījumus, kad uz klāja paturētā loma procentuālais sastāvs atbilst attiecīgajiem X pielikuma B daļā paredzētajiem nosacījumiem, vai iii) loms ir nozvejots 3. reģionā, izņemot ICES IXa rajonu uz austrumiem no 7° 23′ 48″ rietumu garuma, un jebkurš no izmantotajiem tīkliem ir ar acu izmēru, kas ir 70 mm vai lielāks par to, izņemot gadījumus, kad uz klāja paturētā loma procentuālais sastāvs atbilst attiecīgajiem XI pielikuma A daļā paredzētajiem nosacījumiem, vai iv) loms ir nozvejots ICES IXa rajonā uz austrumiem no 7° 23′ 48″ rietumu garuma, un jebkurš no izmantotajiem tīkliem ir ar acu izmēru, kas ir 55 mm vai lielāks par to, izņemot gadījumus, kad uz klāja paturētā loma procentuālais sastāvs atbilst attiecīgajiem XI pielikuma B daļā paredzētajiem nosacījumiem; b) pretējā gadījumā to lomu procentuālais sastāvs, kas nozvejoti ar tīklu, kura acu izmēru diapazons noteikts katrā no I līdz V pielikumā minētajiem apgabaliem, un kas paturēti uz klāja, ir saskaņā ar atbilstošajiem nosacījumiem, kas paredzēti attiecīgajā pielikumā. 5. a) Zvejojamo sugu un pārējo sugu procentuālo daļu iegūst, summējot visus šos I līdz V pielikumā uzskaitīto zvejojamo sugu un pārējo sugu daudzumus, kurus patur uz klāja vai pārkrauj; b) sīki izstrādātus noteikumus to zvejojamo sugu un citu sugu procentuālā sastāva aprēķināšanai, ko patur uz klāja, ja tās nozvejotas ar tīklu vai tīkliem, ko vienlaikus velk vairāk nekā viens zvejas kuģis, tomēr izstrādā saskaņā ar 48. pantā noteikto procedūru. 6. Dalībvalstis līdz 2001. gada 31. maijam iesniedz Komisijai ziņojumu par šajā pantā, 15. pantā un attiecīgajos pielikumos paredzēto nosacījumu piemērošanu. Pamatojoties uz minēto ziņojumu, Komisija iesniedz atbilstošus priekšlikumus. Padome līdz 2001. gada 31. oktobrim pieņem lēmumu par katru tādu priekšlikumu." 2) Regulas 15. pantu aizstāj ar šādu tekstu: "15. pants 1. Jūras organismu daudzumus, kas nozvejoti, pārsniedzot atļautās I līdz VII, X un XI pielikumā precizētās procentuālās daļas, nedrīkst izkraut krastā, bet tos pirms katras izkraušanas jālaiž atpakaļ jūrā. 2. Zvejas reisa laikā un pēc loma sašķirošanas uz klāja paturētais zvejojamo sugu procentuālais daudzums, kā noteikts I līdz VII pielikumā, ir vismaz puse no zvejojamo sugu minimāli procentuālā daudzuma, kas norādīts minētajos pielikumos. 3. Kuģu kapteiņi, kam jāaizpilda kuģa žurnāli, nodrošina, ka 24 stundu laikā pēc zvejas reisa atbilstoši zvejojamo sugu minimāli procentuālajam daudzumam, kā noteikts I līdz VII, X un XI pielikumā, tiek aizpildīts kuģa žurnāls saskaņā ar Regulas (EEK) Nr. 2847/93 6. pantā paredzētajiem nosacījumiem. 4. Ik reizi, kad zvejas reisa laikā zvejas kuģis no jauna iebrauc kādā no I līdz V pielikumā minētajiem reģioniem vai ģeogrāfiskajiem apgabaliem, divās stundās jānodrošina atbilstība prasībām par zvejojamo sugu minimāli procentuālo daudzumu, kā noteikts I līdz VII, X un XI pielikumā, kas nozvejotas un paturētas uz klāja no reģiona vai ģeogrāfiskā apgabala, kur zvejots iepriekš šā reisa laikā." 3) Regulas X pielikumu aizstāj ar šo: " X PIELIKUMS A. NOTEIKTU TĪKLA ACU IZMĒRU KOMBINĀCIJU IZMANTOŠANAS NOSACĪJUMI 1. UN 2. REĢIONĀ, IZŅEMOT SKAGERAKU UN KATEGATU. 1. Acu izmēru kombinācija: no 16 līdz 31 mm + > = 100 mm. Uz klāja paturētajā vai izkrautajā lomā ir vismaz 50 % jebkāda garneļu un klinšu garneļu sajaukuma (Pandalus montagui, Crangon spp. un Palaemon spp). 2. Acu izmēru kombinācija: no 32 līdz 54 mm + > = 100 mm. Uz klāja paturētajā vai izkrautajā lomā ir vismaz 20 % jebkāda garneļu un ziemeļgarneļu sajaukuma (Crangon spp., Pandalus spp., Palaemon spp., Parapenaeus longirostris), vai uz klāja paturētajā vai izkrautajā lomā ir vismaz 50 % jebkāda to jūras organismu sajaukuma, kas norādīti I pielikumā kā zvejojamās sugas, ja tīkla acu izmēri ir no 32 līdz 54 mm, izņemot garneles un ziemeļgarneles (Crangon spp., Pandalus spp., Palaemon spp., Parapenaeus longirostris), un ne vairāk kā 15 % jebkāda to sugu sajaukuma, kas I pielikumā atzīmētas ar simbolu "y". 3. Acu izmēru kombinācija: no 70 līdz 79 mm + > = 100 mm. Uz klāja paturētajā vai izkrautajā lomā ir vismaz 10 % jebkāda to jūras organismu sajaukuma, kas norādīti I pielikumā kā zvejojamās sugas, ja tīkla acu izmēri ir no 70 līdz 79 mm. 4. Acu izmēru kombinācija: no 80 līdz 99 mm + > = 100 mm. Uz klāja paturētajā vai izkrautajā lomā ir vismaz 50 % jebkāda to jūras organismu sajaukuma, kas norādīti I pielikumā kā zvejojamās sugas, ja tīkla acu izmēri ir no 80 līdz 99 mm. B. NOTEIKTU TĪKLA ACU IZMĒRU KOMBINĀCIJU IZMANTOŠANAS NOSACĪJUMI SKAGERAKĀ UN KATEGATĀ. Acu izmēru kombinācija < = 89 mm + > = 90 mm. Uz klāja paturētajā vai izkrautajā lomā ir vismaz 10 % jebkāda to jūras organismu sajaukuma, kas norādīti IV pielikumā kā zvejojamās sugas, ja tīkla acu izmēri ir no 70 līdz 89 mm. " 4. Regulas XI pielikumu aizstāj ar šādu: " XI PIELIKUMS A. NOTEIKTU TĪKLA ACU IZMĒRU KOMBINĀCIJU IZMANTOŠANAS NOSACĪJUMI 3. REĢIONĀ, IZŅEMOT ICES IXa RAJONU UZ AUSTRUMIEM NO 7° 23′ 48″ RIETUMU GARUMA. 1. Acu izmēru kombinācija: no 16 līdz 31 mm + > = 70 mm. Uz klāja paturētajā vai izkrautajā lomā ir vismaz 40 % jebkāda garneļu (Pandalus montagui, Crangon spp. un Palaemon spp) un peldošo krabju sajaukuma, vai uz klāja paturētajā vai izkrautajā lomā ir vismaz 70 % jebkāda to jūras organismu sajaukuma, kas norādīti II pielikumā kā zvejojamās sugas, ja tīkla acu izmēri ir no 16 līdz 31 mm, izņemot garneles (Pandalus montagui, Crangon spp. un Palaemon spp.) un peldošos krabjus. 2. Acu izmēru kombinācija: no 32 līdz 54 mm + > = 70 mm. Uz klāja paturētajā vai izkrautajā lomā ir vismaz 70 % jebkāda to jūras organismu sajaukuma, kas norādīti II pielikumā kā zvejojamās sugas, ja tīkla acu izmēri ir no 32 līdz 54 mm, izņemot garneles un ziemeļgarneles (Pandalus spp., Crangon spp. un Palaermon spp.). 3. Acu izmēru kombinācija: 55 līdz 59 mm + > = 70 mm. Uz klāja paturētajā vai izkrautajā lomā ir vismaz 20 % jebkāda garneļu un ziemeļgarneļu sajaukuma (Pandalus spp., Crangon spp., Palaemon spp., Aristeus antennatus, Aristaeomorpha foliacea, Parapenaeus longirostris), vai uz klāja paturētajā vai izkrautajā lomā ir vismaz 60 % jebkāda to jūras organismu sajaukuma, kas norādīti II pielikumā kā zvejojamās sugas, ja tīkla acu izmēri ir no 55 līdz 59 mm, izņemot garneles un ziemeļgarneles (Pandalus spp., Crangon spp., Palaemon spp., Aristeus antennatus, Aristaeomorpha foliacea, Parapenaeus longirostris). 4. Acu izmēru kombinācija: no 60 līdz 69 mm + > = 70 mm. Uz klāja paturētajā vai izkrautajā lomā ir vismaz 60 % jebkāda to jūras organismu sajaukuma, kas norādīti II pielikumā kā zvejojamās sugas, ja tīkla acu izmēri ir no 60 līdz 69 mm. B. NOTEIKTU TĪKLA ACU IZMĒRU KOMBINĀCIJU IZMANTOŠANAS NOSACĪJUMI ICES IXa RAJONĀ UZ AUSTRUMIEM NO 7° 23′ 48″ RIETUMU GARUMA. Acu izmēru kombinācija 40 līdz 54 mm + > = 55 mm. Uz klāja paturētajā vai izkrautajā lomā ir vismaz 50 % jebkāda to jūras organismu sajaukuma, kas norādīti III pielikumā kā zvejojamās sugas, ja tīkla acu izmēri ir no 40 līdz 54 mm. " 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 2000. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Luksemburgā, 1999. gada 24. jūnijā Padomes vārdā — priekšsēdētājs J. Trittin [1] OV C 11, 15.1.1999., 9. lpp. [2] OV C 177, 22.6.1999. [3] OV C 138, 18.5.1999., 23. lpp. [4] OV L 125, 27.4.1998., 1. lpp. --------------------------------------------------